Rock-Ness Hanglemezbolt | Hírek | POWERWOLF - klasszikus dalok újrarögzített változatai szerepelnek a frissen megjelent 'Best of the Blessed' albumon; itt a 'Blessed & Possessed' új szöveges videója!
POWERWOLF - klasszikus dalok újrarögzített változatai szerepelnek a frissen megjelent 'Best of the Blessed' albumon; itt a 'Blessed & Possessed' új szöveges videója!
2019-ben ünnepelte fennállása 15. évfordulóját a német power metal banda; most pedig egy nagyszabású kiadványt is kiadtak ennek apropójából.
A Powerwolf 2020. július 3-án - a Napalm Records révén - adta ki 'Best of the Blessed' című dupla albumot, ami nem szimplán egy best-of lemez; lévén 16 olyan metal-himnusz került fel rá, ami a leginkább jellemzi és szerethetővé teszi a bandát - mindez újrarögzített formában. A 'Best of the Blessed' olyan klasszikus Powerwolf-slágerek felújított verziói tartalmazza, mint a 'We Drink Your Blood', a 'Werewolves Of Armenia', a 'Sanctified With Dynamite', vagy a legendás fesztivál-himnusz, a 'Resurrection By Erection'. Továbbá, ha ez nem lenne elég, a Powerwolf ütős koncert-hangzását is megörökítették ezen a kiadványon; mégpedig egy 14 számos live-album formájában!
A 'Best of the Blessed' tehát "egy örökérvényű Powerwolf-klasszikusokból álló, ultimate metal-soundtrack", ami a banda fennállásának 15. évfordulója alkalmából jelenik meg, több különféle változatban. A rendelési infók itt találhatók meg.
01. We Drink Your Blood (2020-as verzió)
04. Werewolves Of Armenia (2020-as verzió)
05. Saturday Satan (2020-as verzió)
08. Resurrection By Erection (2020-as verzió)
09. Sanctified With Dynamite (2020-as verzió)
12. Kiss Of The Cobra King (2020-as verzió)
15. In Blood We Trust (2020-as verzió)
CD2 - The Live Sacrament (Wolfsnächte 2018):
05. Armata Strigoi
06. Blessed & Possessed
10. All We Need Is Blood
Earbook & LP Box bónuszok (The Live Bonus Sacrament):
A 'Best of the Blessed' első ízelítője a 'Kiss Of The Cobra King' dal új verziójához készült, friss videoklipet. E dal eredeti változata a banda kultikus debütáló, 'Return in Bloodred' című albumán szerepel.
A 'Best of the Blessed' második ízelítője a klasszikus 'Werewolves Of Armenia' dal friss változata, aminek eredeti verziója a 2009-es 'Bible of the Beast' albumon szerepel. Azóta ez a dal vált a Powerwolf koncert-közönségének egyik elsőszámú kedvencévé.
Alább megtekinthető a 'Sanctified With Dynamite' című szám hivatalos koncert-klipje, amit a 2018-as Wolfsnächte turné során vettek fel; valamint elérhető a 'Resurrection By Erection' című közönség-kedvenc nóta, illetve az aranylemezes 'Blessed & Possessed' album címadó dalának új szöveges videója.